ПРОТОКОЛ № 15
от заседанието на Комисия „Международна дейност” на ВСС, 
проведено на 06.04.2016 г.

	Днес, 06.04.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев
				       Милка Итова - отсъства

	На заседанието присъстват експертните сътрудници на комисията: Христина Тодорова – директор на дирекция „Международна дейност”, Аделина Кандова – главен експерт в дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Решения на постоянните комисии на ВСС във връзка с решение на КМД по протокол № 12/16.03.2016 г. относно проект на програма за конференция с международно участие под надслов „Реформа на съдебната власт в България”.

Не присъства Милка Итова.

Не се разглежда точката, съгласно решение на комисия „Международна дейност” по протокол № 46/18.11.2015 г.  

2. ОТНОСНО: Решения на постоянни комисии на ВСС във връзка с предоставяне на информация за напредъка на България по МСО за периода 1 януари – 31 март и определяне на участници в срещата с експерти на ЕК, която ще се проведе 20 – 22 април 2016 г.

Комисия „Международна дейност”
Р Е Ш И:

2.1 ПРЕДЛАГА Соня Найденова - председател на комисия „Международна дейност“ да вземе участие в срещата с експерти на Европейската комисия по МСО, която ще се състои на 22 април от 10.30ч. – 12.30 ч. с зала 201 на НИП.
2.2 ОДОБРЯВА предоставената информация от дирекция „Международна дейност“  в изпълнение на препоръките от Доклада на ЕК по МСО. 
2.3 ПРЕДЛАГА НА ВСС да одобри предоставената от постоянните комисии информация по Механизма за сътрудничество и оценка за периода 01.01.2016 г. – 31.03.2016 г.
2.4 ПРЕДЛАГА НА ВСС, въз основа на направените предложения от  постоянните комисии, да определи следните участници за среща с екип от Европейската комисия, в рамките на експертна мисия по Механизма за сътрудничество и оценка, която ще се проведе на 22.04.2016 г. :
-	Галя Георгиева – член на ВСС и председател на Комисия по дисциплинарните производства;
-	Милка Итова – член на ВСС и председател на Комисията по предложенията и атестирането;
-	Ясен Тодоров -  член на ВСС и председател на комисия „Професионална етика и превенция на корупцията“;
-	Калин Калпакчиев – член на ВСС и председател на Комисия по анализ и отчитане степента на натовареност на органите на съдебната власт;
-	Незабравка Стоева – председател на Комисията по предотвратяване и установяване на конфликт на интереси и взаимодействие с инспектората към Висшия съдебен съвет.
-	Камен Иванов – член на ВСС, член на комисия „Бюджет и финанси“ на ВСС;
-	Магдалена Лазарова – председател на комисия „Публична комуникация“;
-	Соня Найденова – председател на комисия „Международна дейност“.

Предложението да се разгледа на работно заседание на ВСС на 06.04.2016 г.
Предложението да се разгледа на заседание на ВСС на 07.04.2016 г.

3. ОТНОСНО: Писмо от ВКП във връзка с дейността на работната група към ВСС за изпълнение на „Междуведомствен план за действие в изпълнение на препоръките за противодействие срещу неоправданото забавяне на наказателния процес”.

Комисия „Международна дейност”
Р Е Ш И:
3.1 ИЗПРАЩА до Върховна касационна прокуратура паметна записка от проведеното на 28.03.2016 г. заседание на работната група към Висшия съдебен съвет за изпълнение на „Междуведомствен план за действие в изпълнение на препоръките за противодействие срещу неоправдано забавяне на наказателния процес“ ведно с писмо с изх. № 11-04-10/07.03.2016 г. от Екатерина Захариева – министър на правосъдието. 
3.2 Да се изпрати паметната записка от проведеното на 28.03.2016 г. заседание на работната група към Висшия съдебен съвет за изпълнение на „Междуведомствен план за действие в изпълнение на препоръките за противодействие срещу неоправдано забавяне на наказателния процес“ на всички участници в работната група, за сведение. 

4. ОТНОСНО: Писмо от Сотир Цацаров – главен прокурор на Република България относно актуалността на решение на ВСС по протокол № 39/08.10.2008 г., т. 28.1, с което се налага на административните ръководители ежемесечно да предоставят информация на ВСС по делата от особен обществен интерес.

Комисия „Международна дейност”
Р Е Ш И:

4.1 Да се изпрати писмо до Сотир Цацаров – главен прокурор на Република България съобразно мотивите.
4.2 След получаване на становище от Сотир Цацаров – главен прокурор на Република България, комисията ще предложи на ВСС проект относно преразглеждането по протокол № 39/08.10.2008 г., т. 28.1.

5. ОТНОСНО: Писмо от Прокуратурата на Република България относно Обобщена информация за образуването, движението и приключването на досъдебните производства, наблюдавани от ЕК и от Европейската служба за борба с измамите, както и за други дела от особен обществен интерес за м. февруари 2016 г.

Комисия „Международна дейност”
Р Е Ш И:

5.1 ПРИЕМА ЗА СВЕДЕНИЕ писмото от Главния прокурор на Република България Сотир Цацаров, с приложената към него Обобщена информация за м. февруари 2015 г. относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.
5.2 ИНФОРМАЦИЯТА от Прокуратурата на Република България да се предостави на дирекция „ИТСС" в АВСС, отдел "Статистически анализ и обработка на данни", за актуализиране на данните.
6. ОТНОСНО: Писмо от офиса на Европейската мрежа на съдебните съвети(ЕМСС) с отправена покана за Общото събрание за 2016 г., което ще се проведе в периода 1-3 юни 2016 г. в гр. Варшава, Република Полша.

Комисия „Международна дейност”
Р Е Ш И:

6.1 ПРИЕМА ЗА СВЕДЕНИЕ писмо от Офиса на Европейската мрежа на съдебните съвети (ЕМСС) с отправена покана за Общото събрание за 2016 г., което ще се проведе в периода 1-3 юни 2016 г. в гр. Варшава, Република Полша.
6.2 Въз основа на броя командировки в чужбина, и участие в проекти и Годишни събрания на ЕМСС, ПРЕДЛАГА участие в Общото събрание на ЕМСС за 2016 г., което ще се проведе в периода 1-3 юни 2016 г. в гр. Варшава, Република Полша, да вземат следните лица:
- Даниела Костова – член на ВСС;
- Румен Боев – член на ВСС;
- Калин Калпакчиев – член на ВСС;
- Румен Георгиев – член на ВСС.
6.3 Определените представители по т. 6.2 да уведомят писмено комисия „Международна дейност” дали изразяват съгласие за участие в Общото събрание на ЕМСС за 2016 г., в срок до 12.04.2016 г. включително.

7. ОТНОСНО: Информация от интернет страницата на ЕК за публикувана консултация относно ефективна нормативна уредба за несъстоятелността в ЕС.

Комисия „Международна дейност”
Р Е Ш И:

7.1 ПРИЕМА ЗА СВЕДЕНИЕ информацията от Интернет-страницата на Европейската комисия, за публикувана Консултация относно ефективна нормативна уредба за несъстоятелността в ЕС.
7.2 Да се изпрати писмо до Валентина Бошнякова - съдия в Окръжен съд гр. Смолян и национално лице за контакт на Националната съдебна мрежа по граждански и търговски дела в Република България - търговски дела, с което да се информира за публикуваната Консултация относно ефективна нормативна уредба за несъстоятелността в ЕС. 
7.3 Възлага на Валентина Бошнякова - съдия в Окръжен съд гр. Смолян и национално лице за контакт на Националната съдебна мрежа по граждански и търговски дела в Република България - търговски дела да изрази становище по публикуваната Консултация, което да изпрати и на комисия „Международна дейност” за запознаване, в срок до 16.05.2016 г.

8. ОТНОСНО: Писмо от Ивелина Велчева – председател на Районен съд гр. Балчик относно евентуално бъдещо сътрудничество с Районен съд Мангалия, Румъния.

Комисия „Международна дейност”
Р Е Ш И:

8.1 ПРИЕМА ЗА СВЕДЕНИЕ писмо от Ивелина Велчева - председател на Районен съд-Балчик, относно евентуално сътрудничество с районния съд в гр. Мангалия, Румъния. 

Разглежда се т. 9 съвместно с т. 11 Разни.

9. ОТНОСНО: Писмо от Министерство на финансите във връзка с провеждане на двустранната среща в рамките на Европейския семестър с представители на ЕК за проследяване напредъка в изпълнението на препоръките на Съвета от 14 юли 2015 г. насрочена за 12 април 2016 г.

11. ОТНОСНО: Информация от Росица Трънкова – секретар на РГ31 ”Европа 2020” относно причините, поради които предложенията предоставени от ВСС не са включени в проекта на Националната програма за реформи за 2016 г.

Комисия „Международна дейност”
Р Е Ш И:

          9.1 ПРЕДЛАГА НА ВСС да вземе решение, че не следва да е отговорна институция за одобряване и съгласуване на мерки по Проекта на Националната програма за реформи.
          9.2 Предвид решението по т. 9.1, ПРЕДЛАГА НА ВСС да НЕ СЪГЛАСУВА Проекта на Националната програма за реформи.
          9.3 ПРЕДЛАГА НА ВСС ДА НЕ ОПРЕДЕЛЯ представител на ВСС за участие в двустранна среща – видеоконферентен разговор с представители на Европейската комисия, която ще се проведе на 12 април 2016 г. в Министерство на финансите в рамките на Европейския семестър за проследяване напредъка в изпълнението на препоръките от Съвета от 14 юли 2015 г.

	Предложението да се предостави за разглеждане на заседание на ВСС на 07.04.2016 г.
 
РАЗНИ:

10. ОТНОСНО: Доклад от Виктор Тарчев, прокурор в Софийска градска прокуратура, относно участие в среща на проектния екип по проект „Независимост и отчетност на съдебната власт“ на Европейската мрежа на съдебните съвети (ЕМСС), подгрупа „Независимост и отчетност на прокурорите“, проведена в периода 07 март 2016 г. – 08 март 2016 г., в гр. Брюксел, Белгия. 

Комисия „Международна дейност”
Р Е Ш И:

10.1 ПРИЕМА ЗА СВЕДЕНИЕ доклада от Виктор Тарчев, прокурор в Софийска градска прокуратура, относно участие в среща на проектния екип по проект „Независимост и отчетност на съдебната власт“ на ЕМСС, подгрупа „Независимост и отчетност на прокурорите“, проведена в периода 07 март 2016 г. – 08 март 2016 г., в гр. Брюксел, Белгия.
10.2 ДОКЛАДЪТ да бъде внесен на заседание на ВСС за запознаване.

12. ОТНОСНО: Писмо от Елза Гарсия – Малтрас, ГД Правосъдие относно публикуване на Информационното табло в областта на правосъдието за 2016 г. на 11 април 2016 г.

Комисия „Международна дейност”
Р Е Ш И:

12.1 ПРИЕМА ЗА СВЕДЕНИЕ писмото от Елза Гарсия – Малтрас, ГД Правосъдие относно публикуване на Информационното табло в областта на правосъдието за 2016 г. на 11 април 2016 г.
12.2 ВЪЗЛАГА на експертите на дирекция „Международна дейност” при публикуване на Информационното табло в областта на правосъдието за 2016 г. да се организира преглед на съдържанието му, като се направи превод на основната информация касаеща дейността на съдебната власт в България.

13. ОТНОСНО: Провеждане на информационна среща на членовете на Висшия съдебен съвет с посланиците на държавите - членки на Европейския съюз (ЕС), на Кралство Норвегия и на Съединените американски щати, както и с ръководителя на Представителството на Европейската комисия в Република България, която ще се проведе на 11.04.2016 г. от 14.00 ч.

Комисия „Международна дейност”
Р Е Ш И:

13.1 ПРИЕМА ЗА СВЕДЕНИЕ предоставената информация във връзка с провеждане на информационна среща на членовете на Висшия съдебен съвет с посланиците на държавите - членки на Европейския съюз (ЕС), на Кралство Норвегия и на Съединените американски щати, както и с ръководителя на Представителството на Европейската комисия в Република България.
13.2 Срещата с посланиците на държавите - членки на Европейския съюз (ЕС), на Кралство Норвегия и на Съединените американски щати, както и с ръководителя на Представителството на Европейската комисия в Република България е предвидено да се проведе с участието на всички членове на ВСС.
13.3 Съгласно предложените по-горе теми, по време на работното заседание на ВСС на 06.04.2016 г. следва да се обсъди ще има ли предварителна писмена информация, която да се преведе от български на английски език. При наличие на такава, същата да се подаде в дирекция „Международна дейност” в подходящ срок, с оглед своевременно извършване на превода. 
Информацията за предстоящата среща да се обсъди на работно заседание на ВСС на 06.04.2016 г.  

                                 ПРЕДСЕДАТЕЛ НА
                                            КОМИСИЯ „МЕЖДУНАРОДНА ДЕЙНОСТ”:/П/
	                 СОНЯ НАЙДЕНОВА